**IGRA Z NESTRUKTURIRANIM MATERIALOM**

**(kartonske škatle)**

Danes imajo otroci na voljo vse mogoče igrače in materiale, a najboljše igrače so lahko najbolj enostavni materiali iz vsakdanjega življenja – nestrukturirani materiali.

Igra z nestrukturiranim materialom daje otroku možnost, da razvija svojo ustvarjalnost in domišljijo, ter preko igre pridobiva nove izkušnje. Ko omenjamo igro z nestrukturiranim materialom imamo v mislih predvsem kartonske škatle, lahko pa so to tudi blago, les, …

Tudi v naši skupini smo v mesecu februarju namenili veliko pozornosti igri z nestrukturiranim materialom in otroci so resnično uživali. Škatle so postale hiše, vozila, stolpi…..

Otrok si pri takšni igri krepi domišljijo in z uporabo različnih materialov izboljšuje svoje motorične spretnosti.

Svetujemo vam, da jim najprej ponudite le nekaj škatel različnih velikosti in otroke prepustite njihovi domišljiji, čez nekaj časa, lahko je to šele naslednji dan igro nadgradite tako, da jim ponudite še voščenke ali barvice in škatle pobarvajo, ali polepijo s kakšnimi nalepkami, naslednja aktivnost je lahko takšna, da otrokom v škatlo izrežete različno velike odprtine in vanj vstavljajo različno velike žogice, če nimate žogic, lahko otrokom ponudite časopisni papir in skupaj naredite žogice, ter jih nato vstavlja v odprtine. Ob tem pa lahko skupaj z otrokom prepevate pesmico »žogica marogica«, ki jo otroci že dobro poznajo…

*(hopla, hopla, sem in tja skače moja žogica, žogica marogica glej, da mi ne boš ušla…),*

Povezava do pesmi na Youtube.... *https://youtu.be/OqmdMaiH4PM*

Možnosti je res zelo veliko, bodite ustvarjalni in domiselni in uživajte v skupnih trenutkih, ki so nam dani.





